Решение на Общия съд от 14 юни 2018 г. — Lion’s Head Global Partners/EUIPO — Lion Capital (LION’S HEAD global partners)
(Дело T-310/17)1
(Марка на Европейския съюз — Производство по възражение — Посочваща Европейския съюз международна регистрация — Фигуративна марка „LION’S HEAD global partners“ — По-ранна словна марка на Европейския съюз „LION CAPITAL“ — Относително основание за отказ — Вероятност от объркване — Член 8, параграф 1, буква б) от Регламент (ЕО) № 207/2009 (понастоящем член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Lion’s Head Global Partners LLP (Лондон, Обединено кралство) (представител: R. Nöske, avocat)
Ответник: Служба на Европейския съюз за интелектуална собственост (представител: J. Crespo Carrillo)
Друга страна в производството пред апелативния състав на EUIPO, встъпила в производството пред Общия съд: Lion Capital LLP (Лондон) (представители: D. Rose и J. Warner, solicitors)
Предмет
Жалба срещу решението на четвърти апелативен състав на EUIPO от 28 февруари 2017 г. (преписка R 1477/2016-4), постановено в производство по възражение със страни Lion Capital и Lion’s Head Global Partners
Диспозитив
Отхвърля жалбата.
Осъжда Lion’s Head Global Partners LLP да заплати съдебните разноски.
____________
1 ОВ C 231, 17.7.2017 г.